**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԻՆՏԵՐՆԵՏՈՎ ՀՐԱՊԱՐԱԿԱՅԻՆ ԵՎ ԱՆՀԱՏԱԿԱՆ ԾԱՆՈՒՑՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ինտերնետով հրապարակային և անհատական ծանուցման մասին» 2007 թվականի ապրիլի 9-ի ՀՕ-172-Ն օրենքում (այսուհետ՝ Օրենք)2-րդ հոդվածի 1-ին մասի 1-ին կետը շարադրել հետևյալ խմբագրությամբ.

«1) **անհատական ծանուցում`**

ա. ֆիզիկական անձի դեպքում՝ առձեռն, պաշտոնական էլեկտրոնային փոստով, փոստային կամ կապի այլ միջոցով տրամադրման ենթակա տեղեկատվություն.

բ. իրավաբանական անձի և անհատ ձեռնարկատիրոջ դեպքում՝ ինտերնետի միջոցով տրամադրման ենթակա տեղեկատվություն.»:

**Հոդված 2.** Օրենքի10-րդ հոդվածի՝

1) վերնագրում «անհատական ծանուցումը» բառերը փոխարինել «Ֆիզիկական անձանց անհատական ծանուցումը» բառերով.

2) 3-րդ մասում «ծանուցումն ստացող ֆիզիկական անձի դեպքում՝ բնակչության պետական ռեգիստրում հաշվառված հասցեով, իսկ իրավաբանական անձանց դեպքում՝ գտնվելու վայրի փոստային հասցեով» բառերը փոխարինել «ծանուցումն ստացող անձի բնակչության պետական ռեգիստրում հաշվառված հասցեով:».

3) 5-րդ մասից հանել «կամ պաշտոնական էլեկտրոնային փոստ չունեցող իրավաբանական անձանց» բառերը:

**Հոդված 3.** Օրենքը լրացնել հետևյալ բովանդակությամբ 11-րդ հոդվածով.

«

|  |  |
| --- | --- |
| **Հոդված 11.** | **Իրավաբանական անձանց և անհատ ձեռնարկատերերի անհատական ծանուցումը ինտերնետի միջոցով** |

1. Իրավաբանական անձանց և անհատ ձեռնարկատերերի անհատական ծանուցումն իրականացվում է սույն հոդվածի 2-րդ մասով սահմանված էլեկտրոնային ծանուցման եղանակով:
2. Իրավաբանական անձը կամ անհատ ձեռնարկատերը համարվում է պատշաճ ծանուցված Հարկային օրենսգրքով սահմանված հարկային մարմնի հաշվետվությունների ներկայացման էլեկտրոնային կառավարման համակարգի անձնական էջում տրամադրման ենթակա տեղեկատվությունը տեղադրելու օրվանից, որը հավաստվում է էլեկտրոնային համակարգի կողմից: Տեղեկատվության տեղադրման մասին տվյալ իրավաբանական անձը կամ անհատ ձեռնարկատերը տեղեկացվում է հարկային մարմնի հաշվետվությունների ներկայացման էլեկտրոնային կառավարման համակարգի «Անձնական գրասենյակ» բաժնում լրացված էլեկտրոնային փոստի հասցեով:»:

**Հոդված 4.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ» ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Քաղաքացիական դատավարության 2018 թվականի փետրվարի 9-ի ՀՕ-110-Ն օրենսգրքում (այսուհետ՝ Օրենսգիրք)95-րդ հոդվածի 4-րդ մասը և 5-րդ մասի 2-րդ կետը ուժը կորցրած ճանաչել:

**Հոդված 2.** Օրենսգրքի97-րդ հոդվածի՝

1) 1-ին մասից հանել «իրավաբանական անձին, անհատ ձեռնարկատիրոջը,» բառերը:

2) 1-ին մասում լրացնել հետևյալ բովանդակությամբ նոր նախադասություն.

«Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով սահմանված կարգով:»:

**Հոդված 3.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՎԱՐՉԱԿԱՆ ԴԱՏԱՎԱՐՈՒԹՅԱՆ» ՕՐԵՆՍԳԻՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** Վարչական դատավարության 2013 թվականի դեկտեմբերի 5-ի ՀՕ-139-Ն օրենսգրքում 63-րդ հոդվածի 3-րդ մասը շարադրել հետևյալ խմբագրությամբ.

«3. Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով սահմանված կարգով:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՎԱՐՉԱՐԱՐՈՒԹՅԱՆ ՀԻՄՈՒՆՔՆԵՐԻ ԵՎ ՎԱՐՉԱԿԱՆ ՎԱՐՈՒՅԹԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Վարչարարության հիմունքների եվ վարչական վարույթի մասին» 2004 թվականի փետրվարի 18-ի ՀՕ-41-Ն օրենքի (այսուհետ՝ Օրենք)29.1-ին հոդվածի՝

1) 7-րդ մասի առաջին նախադասությունը շարադրել հետևյալ խմբագրությամբ.

«Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով:

2) 14-րդ մասի 2-րդ կետը ուժը կորցրած ճանաչել:

**Հոդված 2.** Օրենքի 59-րդ հոդվածի 2-րդ մասում առաջին պարբերությունից հետո ավելացնել նոր պարբերություն հետևյալ բովանդակությամբ.

«Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով սահմանված կարգով:»

**Հոդված 3.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Տնտեսական մրցակցության պաշտպանության մասին» 2000 թվականի նոյեմբերի 6-ի ՀՕ-112 օրենքի 45-րդ հոդվածի 4-րդ մասում՝

1. Առաջին նախադասության «նրանց բառը» փոխարինել «պետական և տեղական ինքնակառավարման մարմինների» բառերով:
2. Առաջին նախադասության վերջում «տրամադրել» բառից հետո ավելացնել հետևյալ բառերը.

«իսկ իրավաբանական անձանց և անհատ ձեռնարկատերերին՝ «Ինտերնետով հրապարակային և անհատական ծանուցման մասին» օրենքի 11-րդ հոդվածով սահմանված կարգով»

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ԳՐԱՆՑՄԱՆ, ԻՐԱՎԱԲԱՆԱԿԱՆ ԱՆՁԱՆՑ ԱՌԱՆՁՆԱՑՎԱԾ ՍՏՈՐԱԲԱԺԱՆՈՒՄՆԵՐԻ, ՀԻՄՆԱՐԿՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՊԵՏԱԿԱՆ ՀԱՇՎԱՌՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների եվ անհատ ձեռնարկատերերի պետական հաշվառման մասին» 2001 թվականի ապրիլի 3-ի ՀՕ-169 օրենքի (այսուհետ՝ Օրենք)27-րդ հոդվածի 10-րդ մասի «անձի տրամադրած էլեկտրոնային փոստի հասցեով» բառերը փոխարինել ««Ինտերնետով հրապարակային և անհատական ծանուցման մասին» օրենքով սահմանված կարգով» բառերով:

**Հոդված 2.** Օրենքի 35-րդ հոդվածի 12-րդ մասի «իրավաբանական անձի կամ իրավաբանական անձի գործադիր մարմնի ղեկավարի էլեկտրոնային փոստի հասցեով» բառերը փոխարինել ««Ինտերնետով հրապարակային և անհատական ծանուցման մասին» օրենքի 11-րդ հոդվածով:»:

**Հոդված 3.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԼԻՑԵՆԶԱՎՈՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Լիցենզավորման մասին» 2001 թվականի մայիսի 30-ի ՀՕ-193 օրենքի3-րդ հոդվածի 8-րդ պարբերության «ինչպես նաև» բառերից հետո ավելացնել հետևյալ նախադասությունը.

«իրավաբանական անձանց և անհատ ձեռնարկատերերի դեպքում իրականացվել է «Ինտերնետով հրապարակային և անհատական ծանուցման մասին» օրենքի 11-րդ հոդվածով սահմանված կարգով» բառերը:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՄԱՐՄՆԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայությունները կարգավորող մարմնի մասին» 2003 թվականի դեկտեմբերի 25-ի ՀՕ-18-Ն օրենքի24-րդ հոդվածի 1-ին մասում «փաստ:» բառից հետո ավելացնել հետևյալ նախադասությունը.

«Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով:»:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԴԱՏԱԿԱՆ ԱԿՏԵՐԻ ՀԱՐԿԱԴԻՐ ԿԱՏԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Դատական ակտերի հարկադիր կատարման մասին» 1998 թվականի մայիսի 5-ի ՀՕ-221 օրենքի28.1-ին հոդվածի ՝

1) 5-րդ մասից հանել «, իրավաբանական անձանց և անհատ ձեռնարկատերերին» բառերը:

2) լրացնել հետևյալ բովանդակությամբ 5.1-ին մասով

«5.1. Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով:»:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Վարչական իրավախախտումների վերաբերյալ»1985 թվականի դեկտեմբերի 6-ի օրենսգրքի 283-րդ հոդվածի 2-րդ մասում լրացնել հետևյալ բովանդակությամբ 1.1-ին կետով.

«1.1) Իրավաբանական անձը և անհատ ձեռնարկատերը ծանուցվել է «Ինտերնետով հրապարակային և անհատական ծանուցման մասին» օրենքի 11-րդ հոդվածով.»:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՊՕՐԻՆԻ ԾԱԳՈՒՄ ՈՒՆԵՑՈՂ ԳՈՒՅՔԻ ԲՌՆԱԳԱՆՁՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Ապօրինի ծագում ունեցող գույքի բռնագանձման մասին»2020 թվականի ապրիլի 16-ի ՀՕ-240-Ն օրենքի 17-րդ հոդվածը լրացնել հետևյալ բովանդակությամբ 4.1-ին մասով.

«4.1. Իրավաբանական անձանց և անհատ ձեռնարկատերերին ծանուցումը կատարվում է «Ինտերնետով հրապարակային և անհատական ծանուցման մասին» օրենքի 11-րդ հոդվածով:»:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՐԿԱՅԻՆ ՕՐԵՆՍԳԻՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 2016 թվականի հոկտեմբերի 4-ի ՀՕ-165-Ն հարկային օրենսգրքի (այսուհետ՝ Օրենսգիրք) 33-րդ հոդվածի 1-ին մասի 13-րդ կետը շարադրել նոր խմբագրությամբ հետևյալ բովանդակությամբ.

«13) Պետական գրանցում ստանալուց (հաշվառվելուց) հետո՝ մինչև առաջին հաշվետու ժամանակաշրջանի համար Օրենսգրքով նախատեսված՝ հարկային հաշվարկները ներկայացնելու վերջին օրը ներառյալ, հարկային մարմին ներկայացնել, իսկ Օրենսգրքով նշված փաստաթղթերն էլեկտրոնային եղանակով ներկայացնելու պարտադիր պահանջ նախատեսված լինելու և հարկային մարմնի հետ էլեկտրոնային եղանակով հարկային հաշվարկների ներկայացման մասին պայմանագիր կնքված լինելու դեպքում` հարկային մարմնի հաշվետվությունների ներկայացման էլեկտրոնային կառավարման համակարգի «Անձնական գրասենյակ» բաժնում լրացնել էլեկտրոնային փոստի հասցեն: Հարկ վճարողները ծանուցվում են էլեկտրոնային համակարգի միջոցով և պատշաճ ծանուցված են համարվում հարկային մարմնի հաշվետվությունների ներկայացման էլեկտրոնային կառավարման համակարգի անձնական էջում նշված փաստաթղթերը տեղադրելու օրվանից, որը հավաստվում է էլեկտրոնային համակարգի կողմից:»:

**Հոդված 2.** Օրենսգրքի 398-րդ հոդվածի 5.1-ին մասի առաջին նախադասության՝

1. «փաստաթղթերը» բառը փոխարինել «փաստաթղթերի մասին» բառերով
2. «հարկ վճարողներին կարող են ծանուցվել» բառերը փոխարինել «հարկ վճարողները ծանուցվում են» բառերով:

**Հոդված 3.** Սույն օրենքն ուժի մեջ է մտնում 2024 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՄԱՔՍԱՅԻՆ ԿԱՐԳԱՎՈՐՄԱՆ ՄԱՍԻՆ» ՕՐԵՆՔՈՒՄ ԼԱՐՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Մաքսային կարգավորման մասին» 2022 թվականի սեպտեմբերի 14-ի ՀՕ-353-Ն օրենքում լրացնել 6.1-ին հոդված հետևյալ բովանդակությամբ.

«**Հոդված 6.1. Ծանուցումներ**

1. Սույն օրենքում և 59-րդ գլխում իրավաբանական անձանց և անհատ ձեռնարկատերերի ծանուցումների մասով կիրառելի է «Վարչարարության հիմունքների և վարչական վարույթի մասին» օրենքը:»:

**Հոդված 2.** Սույն օրենքն ուժի մեջ է մտնում 2024 թվականի հունվարի 1-ից: